CELEX: 62015CN0320
Language: da
Date: 2015-06-26 00:00:00
Title: Sag C-320/15: Sag anlagt den 26. juni 2015 — Europa-Kommissionen mod Den Hellenske Republik

5.10.2015   
            
            
               DA
            
            
               Den Europæiske Unions Tidende
            
            
               C 328/2
            
         Sag anlagt den 26. juni 2015 — Europa-Kommissionen mod Den Hellenske Republik
   (Sag C-320/15)
   (2015/C 328/02)
   Processprog: græsk
   
      Parter
   
   
      Sagsøger: Europa-Kommissionen (ved G. Zavvos og E. Manhaeve, som befuldmægtigede)
   
      Sagsøgt: Den Hellenske Republik
   
      Sagsøgerens påstande
   
   
               —
            
            
               Det fastslås, at Den Hellenske Republik har tilsidesat sine forpligtelser i henhold til artikel 4, stk. 1 og 3, i direktiv 91/271/EØF om rensning af byspildevand (1).
            
         
               —
            
            
               Den Hellenske Republik tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
               1.
            
            
               Med dette søgsmål udpeger Kommissionen de rensningsanlæg i visse byområder i Den Hellenske Republik, som ikke opfylder direktivets krav, enten fordi de ikke er blevet bygget eller moderniseret på passende vis (byområderne Prosotsani, Doxatos, Eleftheroypoli, Vagia og Galatista) — hvilket har bevirket, at byspildevandet fra disse byområder ikke underkastes en sekundær rensning eller en tilsvarende rensning før udledningen — eller fordi de udtagne prøver (byområderne Desfina, Polychronos og Chanioti) viser, at anlæggene ikke drives i overensstemmelse med direktivets krav.
            
         
               2.
            
            
               I henhold til artikel 4, stk. 1, i direktiv 91/271/EØF skal byspildevand (fra byområder med over 2  000 personækvivalenter), der tilledes kloaknet, før udledningen underkastes en sekundær rensning eller en tilsvarende rensning, mens disse udledninger i henhold til artikel 4, stk. 3, skal opfylde de relevante krav i bilag I, punkt B (hvor et af kravene er, at der skal udtages repræsentative prøver af det tilledte spildevand og af det rensede spildevand, før det udledes til vandrecipienten).
            
         
               3.
            
            
               Kommissionen understreger, at for at en medlemsstat skal kunne anses for at opfylde forpligtelserne i henhold til dette direktiv om rensning af byspildevand, skal den afgive tilstrækkelige oplysninger vedrørende kvaliteten af spildevandet efter rensningen heraf. Med henblik på at opnå en pålidelig vurdering af kvaliteten af spildevandet i et byområde i overensstemmelse med direktivet, og dermed af behandlingen heraf i henhold til direktivets artikel 4, skal medlemsstaterne opnå tilfredsstillende resultater i en periode på mindst et år efter at have sat udstyret i drift gennem udtagelse af prøver i henhold til den fremgangsmåde, der er foreskrevet i direktiv 91/271/EØF.
            
         A)   Byområdet Prosotsani (5 882 personækvivalenter), Doxatos (3 815 personækvivalenter), Eleftheroupoli (4 934 personækvivalenter), Vagia (4 509 personækvivalenter) og Galatista (2 974 personækvivalenter)
   
   
               4.
            
            
               Kommissionen gør gældende, at eftersom byspildevandet fra fire af byområderne (Prosotsani, Doxatos, Eleftheroypoli og Vagia) ikke inden udledningen underkastes en sekundær rensning eller en tilsvarende rensning, er direktivets artikel 4 blevet tilsidesat. De græske myndigheder har desuden selv anerkendt, at disse byområder først opfylder direktivets bestemmelser, når de samfinansierede projekter er afsluttet. Kommissionen gør gældende, at selv om de omhandlede projekter er blevet optaget på prioritetsakse »02 beskyttelse og forvaltning af vandressourcer« under det operationelle program »miljø og bæredygtig udvikling«, vil de ikke være afsluttet inden udgangen af 2014 for så vidt angår byområderne Eleftheroypoli og Prosotsani, og de græske myndigheder har ikke angivet en præcis dato for så vidt angår byområderne Vagia og Doxatos. Det fremgår af de græske myndigheders svar, at der er problemer med driften af Galatista anlægget, og at anlægget skal udbedres for at kunne opfylde direktivets bestemmelser.
            
         B.   Byområderne Desfina (2 024 personækvivalenter), Polychronos (10 443 personækvivalenter) og Chanioti (9 000 personækvivalenter)
   
   
               5.
            
            
               Selv om de græske myndigheder, hvad angår disse tre byområder (Desfina, Polychronos og Chanioti) har indsendt resultaterne af en række prøver fra rensningsanlæggene for byspildevand, finder Kommissionen, at disse prøver viser, at de tre anlæg ikke drives i overensstemmelse med direktivet.
            
         
      Byområdet Polychronos
   
   
               6.
            
            
               Kommissionen anfører, at antallet af ikke-konforme prøver såvel i 2012 som i 2013 overstiger det tilladte antal, og at der ikke er blevet indsamlet et tilstrækkeligt antal prøver i 2012 og 2013.
            
         
      Byområdet Chanioti
   
   
               7.
            
            
               De prøver, som er blevet indsendt til Kommissionen for dette byområde, kan ikke anses for repræsentative, og de er ikke blevet indsamlet med jævne mellemrum, henset til, at der ikke er indsamlet prøver i perioden fra januar til april 2012, og at der ikke er indsendt prøver for 2013 for dette byområde.
            
         
      Byområdet Desfina
   
   
               8.
            
            
               Henset til, at der er blevet indsamlet tilstrækkeligt mange prøver i 2012 og 2013, kan prøverne ikke anses for at være indsamlet med jævne mellemrum som krævet i henhold til direktivet (alene 2 prøver i 2012 i stedet for 12, hvilket indebærer, at der i 10 måneder ikke er foretaget nogen indsamling, i 2013 blevet der indsamlet 8 prøver, hvoraf 2 af disse vedrører juli måned, hvilket medfører, at der i 5 måneder ikke er foretaget nogen indsamling).
            
         
      (1)  EFT L 135, s. 40.